als_Latn dik_Latn sag_Latn
1.5 milion protestues në Brazil kundër Presidentes Rousseff
Kriza ekonomike dhe skandalet e korrupsionit në qendër të manifestimit
16 mars 2015 12:34
Kriza ekonomike dhe skandali i korrupsionit Petrobas janë një miks i rrezikshëm për presidenten braziliane Dilma Rusef, kundër së cilës zbritën në shesh rreth 1.5 milionë manifestues. Protestuesit akuzojnë kreun e shteti se i ka privuar nga cdo gjë, ekonomia dhe sistemi shëndetësor në krye të listës. Ndërsa të tjerë vënë theksin tek kriza ekonomike me një numër të madh kompanish që vazhdojnë të mbyllen duke shkaktuar papunësi. Opozita kërcënon se nëse qeveria nuk ndryshon drejtimin e vendimmarrjeve të saj atëherë njerëzit do të zbresin përditë në rrugë deri në rrëzimin e saj. Hetimi për gjigandin shtetëror të naftës Petrobas, sheh të përfshirë rreth 50 përfaqësues të politikës, pjesa më e madhe e të cilëve janë pjesë e qeverisë dhe të partive të koalicionit. Nga ana e saj Presidentja Rusef ka premtuar masa të ashpra kundër korrupsionit.
als_Latn als_Latn fao_Latn als_Latn